20. septembar 2021. godine

Očišćeno jezero Perućac u okviru Henkelovog projekta „Volim reku, a ti?“

Kompanija Henkel u okviru projekta „Volim reku, a ti?“, a u saradnji sa Savezom organizacija podvodnih aktivnosti Republike Srbije (SOPAS), proteklog vikenda realizovala je akciju čišćenja jezera Perućac. Tokom akcije čišćenja izvučeno je oko 150 kg otpada.

„U okviru projekta „Volim reku, a ti?“ ove godine očistili smo već pet jezera, a ukupno sakupili 2550 kg otpada. Veoma smo ponosni što smo uspeli da očistimo i jezero Perućac koje je jedno od većih prirodnih bogatstva naše zemlje, a koje svake godine poseti veliki broj turista. Zahvaljujem se našem partneru na ovom projektu, Savezu organizacija podvodnih aktivnosti Republike Srbije, sa kojim udruženim snagama čistimo reke i jezera i radujemo se daljoj saradnji, budući da nam je ovo dugoročna inicijativa i veoma važan deo naše Strategije održivosti“, izjavila je Milica Šljivančanin, Menadžerka za razvoj kategorija i marketing u prodaji u Henkelu.

„Iza već tradicionalnog slogana ‘Neka vode uvek budu čiste’, stoji jasna i nedvosmislena poruka – ko smo mi, koja je naša misija i cilj. Mi govorimo, molimo za pomoć i apelujemo o stanju i ugroženosti našeg okruženja, pa time i budućnosti naše planete. Mislim da je i naša obaveza, da kitnjaste i kurtoazne rečenice, zamenimo jasnim porukama i apelom za promišljeno i odgovorno ponašanje ovde, u Evropi i celom svetu. Naš cilj je da podržimo sve inicijative, poput „Water protection“ i „Blue-growth“ policy-ja i da se pridružimo evropskoj porodici koja se bori za održivost planete a koja je već prerasla broj od 40 miliona ljudi. Zato je globalna kampanja zaštite voda, u kojoj učestvujemo i mi, toliko važna. SOPAS – (Savez organizacijan podvodnih aktivnosti Srbije) će uvek brinuti o tome jer su to vrednosti na kojima počivamo. Mi smo takođe deo velike svetske organizacije CMAS (svetska podvodna federacija) a samim tim i porodice koja ima isti cilj kao i mi. Najvažnije od svega je da imamo prijatelje i nadam se da ćemo ih imati mnogo godina a to je kompanija Henkel Srbija koja veruje i radi u duhu stvaranja održive vrednosti. Mi smo se prepoznali jer imamo istu misiju i isti cilj. Zato putujemo prelepom Srbijom u želji da joj vratimo njen prirodan izgled, da joj očistimo pluća, da nam naša Srbija bude još lepša i zdravija i da ne moram da navodim kao na početku, ko nam je i kakvu zamku i probleme napravio, već da se svi prepoznamo u pravim vrednostima našeg društva.”, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?“ dobitnik je Nagrade za društveno odgovorno poslovanje [„Đorđe Vajfert“](https://www.henkel.rs/odnosi-s-javnoscu/saopstenja-za-javnost-i-pres-materijal/2021-05-25-nagradeni-lideri-drustvene-odgovornosti-u-srbiji-1215414) koju dodeljuje Privredna komora Srbije. U prvoj sezoni očišćeno je više od 650 kg otpada sa četiri lokacije u Srbiji, a ove godine planirano je čišćenje na šest lokacija: jezero Ćelije kod Kruševca, Gradsko jezero u Beloj Crkvi, Zobnatičko jezero kod Bačke Topole, Zavojsko jezero kod Pirota, jezero Perućac kod Bajine Bašte i Ada Ciganlija u Beogradu.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail [jelena.sarenac@henkel.com](mailto:jelena.sarenac@henkel.com) [jelena.stojanovic@henkel.com](mailto:jelena.stojanovic@henkel.com)